
Αριθ. 25266 (1) 

Κανονισμός λειτουργίας της νομαρχιακής επιτροπής. 

Ο ΥΠΟΥΡΓΟΙ ΕΣΩΤΕΡΙΚΩΝ 

Έχοντας υπόψη: 


1. Τις διατάξεις της παραγράφου 4 του άρθρου 35 του Ν. 1622/ 
1986, «Τοπική αυτοδιοίκηση - περιφερειακή ανάπτυξη και δημοκρατι¬ 
κός προγραμματισμός» (ΦΕΚ 92/14.7.1986 τεύχος Α) και του άρ¬ 
θρου 32 παρ. 7 του Ν. 1832/1989 «Τροποποίηση και συμπλήρωση 
της νομοθεσίας για την τοπική αυτοδιοίκηση, την αποκέντρωση και άλ¬ 
λες διατάξεις» (ΦΕΚ 54 Α). 

2. Τις διατάξεις του άρθρου 23 του Ν. 1558/1985 «Κυβέρνήση και 
Κυβερνητικά όργανα» (ΦΕΚ 137/26.7.1985, τεύχος Α'), σε συνδυα¬ 
σμό με τις διατάξεις του άρθρου 4 του Π.Δ. 137/1986 «Συγκρότηση 


της Γενικής Γραμματείας Δημόσιας Τάξης, σε Υπουργείο Δημόσιας Τά¬ 
ξης» (ΦΕΚ 51/24.4.1986 τεύχος Α'), αποφασίζουμε: 

Άρθρο 1 

Η εσωτερική λειτουργία της νομαρχιακής επιτροπής του Ν. 1622/ 
1986, διέπεται από τον παρόντα κανονισμό. 

Άρθρο 2 

Σύγκληση και λειτουργία της 
νομαρχιακής επιτροπής 

Η νομαρχιακή επιτροπή συνεδριάζει, υποχρεωτικό, τουλάχιστον δύο 
φορές το μήνα, καθώς και όταν το απαιτούν οι υποθέσεις της αρμοδιότη- 
τάς της. 

2. Ο Πρόεδρος, καλεί τα μέλη της νομαρχιακής επιτροπής σε συνε¬ 
δρίαση, με γραπτή πρόσκληση στην οποία αναφέρονται τα θέματα της 
ημερήσιας διάταξης. 

Η πρόσκληση δημοσιεύεται στο κατάστημα της νομαρχιακής αυτο¬ 
διοίκησης και επιδίδεται στα μέλη της νομαρχιακής επιτροπής, τρεις 
τουλάχιστον ολόκληρες ημέρες, πριν από την ημέρα, που ορίζεται για τη 
συνεδρίαση. 

Μέλος της νομαρχιακής επιτροπής, που δεν κατοικεί στην έδρα της 
νομαρχιακής αυτοδιοίκησης, οφείλει αμέσως μετά την εγκατάστασή 
του, ως νομαρχιακού συμβούλου να δηλώσει στον πρόεδρο της νομαρ¬ 
χιακής επιτροπής, τη διεύθυνση κατοικίας του και να ορίσει, με την ίδια 
δήλωση στην έδρα της νομαρχιακής αυτοδιοίκησης,- αντίκλητο, στον 
οποίο θα επιδίδονται οι προσκλήσεις για τις συνεδριάσεις της νομαρχια¬ 
κής επιτροπής. 

3. Σε κατεπείγουσες περιπτώσεις, η πρόσκληση αυτή μπορεί να επι- 
δοθεί και την ημέρα της συνεδρίασης. Στην πρόσκληση πρέπει να αναφέ- 
ρεται για ποιο λόγο η συνεδρίαση είναι κατεπείγουσα. 

Στην περίπτωσή αυτή η επιτροπή, έχει δικαίωμα να αποφασίσει με 
την απόλυτη πλειοψηφία του συνολικού αριθμού των μελών της, ότι ένα 
θέμα που είναι γραμμένο στην ημερήσια διάταξη, ως κατεπείγον, είναι 
κατεπείγον και να συζητήσει και να πάρει απόφαση γι’ αυτό το θέμα με 
την ίδια πλειοψηφία. 

4. Η νομαρχιακή επιτροπή συζητεί και αποφασίζει επί των θεμάτων, 
που είναι γραμμένο στην ημερήσια διάταξη - πρόσκληση. Μπορεί, επί¬ 
σης, να αποφασίσει και για θέματα, που δεν είναι γραμμένα στην ημερή¬ 
σια διάταξη - πρόσκληση, εάν τα θέματα αυτά χαρακτηρισθούν ως κατε- 
πείγοντα, με απόφαση της επιτροπής που λαμβάνεται με την απόλυτη 
πλειοψηφία του συνολικού αριθμού των μελών της. Με την ιδία πλειο¬ 
ψηφία η επιτροπή, λαμβάνει απόφαση επί του θέματος, που με την 
προήγούμενη απόφασή της χαρακτήρισε ως κατεπείγον. Στην περί¬ 
πτωση που η επιτροπή συζητά το θέμα και λαμβάνει απόφαση με την 
ανωτέρω πλειοψηφία, θεωρείται ότι το έχει κρίνει ως κατεπείγον. ■ 

Άρθρο 3 

Τόπος συνεδρίασης, απαρτία και λήψη 
. απόφασης νομαρχιακής επιτροπής 

1. Οι συνεδριάσεις της νομαρχιακής επιτροπής είναι δημόσιες και γί¬ 
νονται στο κατάστημα της νομαρχιακής αυτοδιοίκησης. 

2. Η νομαρχιακή επιτροπή έχει απαρτία, εφόσον τα μέλη που είναι 
παρόντα, αποτελούν την απόλυτη πλειοψηφία του συνολικού αριθμού 
των μελών της. Απόλυτη πλειοψηφία, υπάρχει, όταν οι παρόντες είναι 
περισσότεροι από τους απόντες. 

3. Αν μετά από δύο συνεχείς προσκλήσεις η επιτροπή δεν έχει απαρ¬ 
τία, συνεδριάζει ύστερα από τρίτη πρόσκληση και παίρνει αποφάσεις 
μόνο για τα θέματα που είναι γραμμένα στην αρχική ημερήσια διάταξη, 
εφόσον τα μέλη που είναι παρόντα, αποτελούν το ένα τρίτο τουλάχιστον 

ι του συνολικού αριθμού των μελών της. Στην τρίτη πρόσκληση πρέπει να 
υπενθυμίζεται αυτή η διάταξη. 

4., Η επιτροπή παίρνει τις αποφάσεις της με την απόλυτη πλειοψηφία 
των παρόντων, αν δεν υπάρχει άλλη διάταξη που να ορίζει διαφορετικά. 

Σε περίπτωση ισοψηφίας επικρατεί η ψήφος του προέδρου. 

Απόλυτη πλειοψηφία των παρόντων είναι ο ακέραιος αριθμός που εί¬ 
ναι αμέσως μεγαλύτερος από το ένα δεύτερο του αριθμού τους. 

5. Οι ψηφοφορίες της επιτροπής είναι πάντοτε φανερές και γίνονται 
με ονομαστική κλήση, εκτός από τις περιπτώσεις που προβλέπεται από 
το νόμο ή άλλη διάταξη μυστική ψηφοφορία, η οποία γίνεται με ψηφο¬ 
δέλτια. 

Άρθρο 4 

Πρακτικά συνεδριάσεων 

1. Στη συνεδρίαση της νομαρχιακής επιτροπής τηρούνται πρακτικά, 
που γράφονται από το γραμματέα της επιτροπής σε ειδικό βιβλίο. 

2. Στα πρακτικά, που τηρεί ο γραμματέας, καταχωρίζονται και οι 
αποφάσεις της επιτροπής και η γνώμη των τυχόν μειοψηφούντων. Για 
να αποφεύγονται αμφισβητήσεις, ως προς τη σωστή τήρηση των πρα¬ 
κτικών, τηρούνται πρόχειρα συνοπτικά πρακτικά που μονογράφονται 
απ’ όσους συμμετέχουν στη συνεδρίαση. 

Το καθαρό βιβλίο των πρακτικών θεωρείται και μονογραφείται από 
υπάλληλο της' Νομαρχιακής Αυτοδιοίκησης που ορίζεται από τον πρόε¬ 
δρο του Νομαρχιακού Συμβουλίου. 

3. Στα πρακτικά γράφονται τα ονόματα όλων των μελών, που συμ¬ 
μετέχουν στη συνεδρίαση καθώς και των απόντων και υπογράφονται 
από τον πρόεδρο, και το γραμματέα. 

4. Τα πρακτικά, κάθε συνεδρίασης, παίρνουν ιδιαίτερο αριθμό. Κάθε 
χρόνο αρχίζει νέα αρίθμηση. Πρακτικό συντάσσεται και όταν η συνε¬ 
δρίαση ματαιώνεται για οποιοδήποτε λόγο. Κάθε απόφαση της επιτρο¬ 
πής παίρνει ιδιαίτερο αριθμό και στην αρχή κάθε χρόνου, γίνεται νέα 
αρίθμηση και των αποφάσεων αυτών. 

5. Τρεις μέρες μετά τη συνεδρίαση της νομαρχιακής επιτροπής, δη¬ 
μοσιεύεται πίνακας στον οποίο σημειώνονται, τα θέματα που συζητήθη¬ 
καν, ο αριθμός των αποφάσεων και περίληψη, του περιεχομένου. Ο πί¬ 
νακας αυτός, που υπογράφεται από τον. γραμματέα αναρτάται στον ει¬ 
δικό χώρο των ανακοινώσεων της νομαρχιακής αυτοδιοίκησης, εφόσον 
άλλες διατάξεις δεν προβλέπουν ειδικό τρόπο για τη δημοσίευση των 
αποφάσεων της νομαρχιακής επιτροπής. Για τις δημοσιεύσεις αυτές, 
συντάσσεται αποδεικτικό από ένα υπάλληλο της νομαρχιακής αυτοδιοί¬ 
κησης ή άλλο δημόσιο όργανο. 

Ο Πρόεδρος της νομαρχιακής επιτροπής στέλνει στο νομάρχη από¬ 
σπασμα των πρακτικών, που περιλαμβάνει κάθε απόφαση της νομαρ¬ 
χιακής επιτροπής χωριστά, μαζί με αντίγραφο του αποδεικτικού της 
δημοσίευσης, μέσα σε προθεσμία δέκα ημερών από τη συνεδρίαση. 

Άρθρο 5 

Αρμοδιότητες προέδρου Νομαρχιακής Επιτροπής 

1. Ο πρόεδρος της νομαρχιακής επιτροπής: (α) καταρτίζει την ημε¬ 
ρήσια διάταξη των συνεδριάσεων, (β) συγκαλεί την επιτροπή, εισηγείται 
τα θέματα και διευθύνει τις συνεδριάσεις της, (γ) δίνει και αφαιρεί το 
λόγο στα μέλη της νομαρχιακής επιτροπής και μπορεί να θέσει χρονι¬ 
κούς περιορισμούς στις αγορεύσεις του, (δ) επιμελείται, ώστε οι υποθέ¬ 
σεις που έχει προετοιμάσει η επιτροπή, να σταλούν στο νομαρχιακό συμ¬ 
βούλιο, (ε’) καλεϊ τους αρμόδιους υπηρεσιακούς παράγοντες για εισή¬ 
γηση στην επιτροπή των θεμάτων που θα συζητήσουν, (στ’) εκτελεί τις 
αποφάσεις της επιτροπής, (ξ) στέλνει στο νομάρχη αντίγραφο κάθε από¬ 
φασης της επιτροπής. 

2. Αν ο πρόεδρος απουσιάζει ή κωλύεται, τον αναπληρώνει το μέλος 
του νομαρχιακού συμβουλίου, που ορίζεται με απόφαση του προέδρου, 
ως αναπληρωτής του, στην προεδρία του νομαρχιακού συμβουλίου. Αν 
δεν έχει οριστεί ο αναπληρωτής του προέδρου, χρέη προέδρου, εκτελεί 
το αιρετό μέλος του νομαρχιακού συμβουλίου, που έλαβε τους περισσό¬ 
τερους σταυρούς προτίμησης με το ψηφοδέλτιο του συνδιασμού που 


πλειοψήφησε και αν αυτός κωλύεται, το αμέσως επόμενο και ούτω καθ’ 

εξής· 

Άρθρο 6 

Κωλύματα συμμετοχής στη συνεδρίαση 

1. Ένα μέλος της νομαρχιακής επιτροπής δεν μπορεί να πάρει μέρος 
στη συζήτηση ενός θέματος ή στην κατάρτιση μιας απόφασης της νο¬ 
μαρχιακής επιτροπής, αν ο ίδιος ή συγγενής του, μέχρι δευτέρου βαθ¬ 
μού εξ αίματος ή εξ αγχιστείας, έχει υλικό συμφέρον. 

Απόφαση που έχει ληφθεί κατά παράβαση της διάταξης αυτής είναι 
άκυρη. 

2. Αν δεν σχηματίζεται απαρτία εξαιτίας των μελών που έχουν δη¬ 
λώσει κώλυμα, το νομαρχιακό συμβούλιο με απόφασή του, ορίζει άλλα 
μέλη του, στην νομαρχιακή επιτροπή σε αντικατάσταση των μελών που 
έχουν κώλυμα. 

Τα πρόσωπα αυτά, διατηρούν την ιδιότητα του μέλους της νομαρχια¬ 
κής επιτροπής, μέχρι τη λήψη της απόφασης για την οποία υπήρχε το 
κώλυμα για τα τακτικά μέλη της επιτροπής. 

Άρθρο 7 

Υποχρεώσεις των μελών της νομαρχιακής επιτροπής 

1. Τα μέλη της νομαρχιακής επιτροπής, έχουν υποχρέωση να μετέ¬ 
χουν σε όλες τις συνεδριάσεις τους, καθώς και να εκτελούν τα λοιπά κα- 
θηκοντά τους, που προβλέπει ο νόμος. Έχουν επίσης, υποχρέωση μέσα 
στα πλαίσια των καθηκόντων τους, να εκτελούν με επιμέλεια κάθε εργα¬ 
σία, που τους αναθέτει νόμιμα η νομαρχιακή επιτροπή. 

2. Το μέλος της νομαρχιακής επιτροπής, εκφράζει τη γνώμη του και 
ψηφίζει ελεύθερα. 

3. Τα μέλη της νομαρχιακής επιτροπής, έχουν δικαίωμα να ζητούν 
από τον πρόεδρο αυτής, πληροφορίες και στοιχεία, που είναι χρήσιμα 
για την άσκηση των καθηκόντων τους. 

Άρθρο 8 

Γραμματέας νομαρχιακής επιτροπής 

1. Γραμματέας της νομαρχιακής επιτροπής, ορίζεται με τον αναπλη¬ 
ρωτή του, με απόφαση του προέδρου του νομαρχιακού συμβουλίου, ένας 
από τους υπαλλήλους της νομαρχιακής αυτοδιοίκησης. 

2. Ο γραμματέας της νομαρχιακής επιτροπής, επιμελείται της κοινο¬ 
ποίησης των προσκλήσεων προς τα μέλη της, συντάσσει τα πρακτικά 
των συνεδριάσεων, φροντίζει για την υπογραφή τους από τα παριστά- 
μενα στη συνεδρίαση, πρόεδρο και μέλη, τηρεί το βιβλίο πρακτικών της 
νομαρχιακής επιτροπής όπως και όλα τα λοιπά έγγραφα αυτής και εκ¬ 
δίδει και βεβαιώνει τα αντίγραφα ή αποσπάσματα των πρακτικών, απο¬ 
φάσεων, γνωμοδοτήσεων και λοιπών εγγράφων αυτής. 

Άρθρο 9 

Γενικές διατάξεις για τις επιδόσεις, 
κοινοποιήσεις και δημοσιεύσεις 

1. Οι επιδόσεις ή κοινοποιήσεις πράξεων της νομαρχιακής επιτρο¬ 
πής, που προβλέπονται από την απόφαση αυτή, γίνονται από όργανο 
της νομαρχιακής αυτοδιοίκησης ή δημόσιας υπηρεσίας, με το ταχυδρο- 

■ μείο με απόδειξη, ή με τηλεγράφημα. 

2. Οι δημοσιεύσεις, εφόσον δεν ορίζεται διαφορετικά, γίνονται με τοι¬ 
χοκόλληση στην εξώθυρα ή άλλο μέρος του καταστήματος της νομαρ¬ 
χιακής αυτοδιοίκησης, που είναι προορισμένο γι’ αυτόν το σκοπό. 

Για τις δημοσιεύσεις αυτές συντάσσεται αποδεικτικό από έναν υπάλ¬ 
ληλο της νομαρχιακής αυτοδιοίκησης ή άλλο δημόσιο όργανο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1989 

Ο ΥΠΟΥΡΓΟΣ ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 
-+- 

Αριθ. 83854/1913 (2) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/69 «περί δασι- 

κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθμ. 986 Π.Ε./27.3.1989 θετική εισήγηση της Δ/νσης 
Δασών Κυκλάδων καθώς και τις σύμφωνες γνώμες του Κυνηγετικού 
Συλλόγου Νάξου και των Κοινοτήτων Ποταμιάς και Γαλανάδου. 

3. Την αριθμ. 283998/10.6.82 απόφαση του Υπουργού Γεωργίας 
«περί μεταβίβασης αρμοδιοτήτων πρώην Γ.Δ. και ΑΝ.Γ.Δ. στους υπη¬ 
ρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων για μια πενταετία 
(5) από 1.8.1989 μέχρι 31.7.1994 σε έκταση 3500 στρ. περίπου της 
οποίας τα όρια έχουν ως εξής: 

Βόρεια: Από ποταμό Καβαλαριάς θέση Παπατρέχας γραμμή με 
οριοθεσία Κοιν. Ποταμιάς - Γαλανάδου μέχρι εξωκκλήσι Αγ. Γεωργίου. 

Δυτικά: Από το εξωκκλήσι ακολουθεί τον επαρχιακό δρόμο Νάξου - 
Τραγαίας μέχρι το γεφύρι «Φασολούς». 

Ανατολικά: Από τη θέση Γαρμινάτσου ακολουθεί τον ποταμό Γιαλι- 
νούς - Καβαλαριάς, μέχρι τη θέση Παπατρέχας. 

Η Δ/νση Δασών Κυκλάδων παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας την οποία θα κοινοποιήσει 
και στο ΥΠ.ΓΕ. λ 

Η απόφαση αυτή, που ισχύει από τον κυνηγετικό χρόνο 1989-90, να 
δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1989 

Ο Διευθυντής 
Κ. ΠΑΝΕΤΣΟΣ 

- + - 

Αριθ. Α3α/οικ. 7819 (3) 

Μετατροπή Αγροτικών Ιατρείων (Α.Ι.) Συκουρίου και Αρμενίου νομού 

Λάρισας σε Περιφερειακά ιατρεία (Π.Ι.) του Νομαρχιακού Γενικού 

Νοσοκομείου Λάρισας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ, ΟΙΚ/ΚΩΝ & 
ί ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

■ Έχοντας υπόψη: 

ί 1. Τις διατάξεις του άρθρου 9 του Ν. 1821/88 «Κύρωση σύμβασης 
I μεταξύ του Ελληνικού Δημοσίου και του Ελληνικού Ερυθρού Σταυρού 
\ (Ε.Ε.Σ.) και άλλες διατάξεις (ΦΕΚ 271/Α/88), αποφασίζουμε: 

Άρθρο 1 

Μετατροπή Α.Ι. σε Π.Ι. 

1. Τα Αγροτικά Ιατρεία (Α.Ι.) Συκουρίου και Αρμενίου του νομού 
Λάρισας που έχουν συσταθεί με το Β.Δ/γμα 150/68 «Περί αναδιαρ- 
θρώσεως των Α.Ι. και Υ.Σ. της Χώρας (ΦΕΚ 43/Α/68) μετατρέπο- 
νται σε αποκεντρωμένες οργανικές μονάδες του Νομαρχιακού Γενικού 
Νοσ/μείου Λάρισας και λειτουργούν, ως περιφερειακά ιατρεία αυτού. 

2. Ως περιοχή ευθύνης των παραπάνω περιφερειακών ιατρείων ορί¬ 
ζεται αυτή που έχει καθορισθεί με το προαναφερόμενο Β.Δ/γμα. 

Άρθρο 2 
Σύσταση θέσεων 

Για τις ανάγκες των κατά το προηγούμενο άρθρο μετατρεπομένων 
Α.Ι. σε Π.Ι. συνιστώνται οι παρακάτω θέσεις που προστίθενται στον ορ¬ 
γανισμό του Νομαρχιακού Γενικού Νοσοκομείου Λάρισας ως εξής: 

1. ΚΛΑΔΟΥ ΓΙΑΤΡΩΝ ΕΣΥ 

Περιφερειακό ιατρείο Αρμενίου 

Γενικής Ιατρικής ή Παθολογίας. 

Ειδικότητα 

Θέσεις, Βαθμός: 

Δ/ντής 1, Επιμ. Α’ ή Β' 1, Σύνολο 2. 

Περιφερειακό Ιατρείο Συκουρίου Ειδικότητα: 

Γ ενικής Ιατρικής ή Παθολογίας. 

Θέσεις, Βαθμός: 

Δ/ντής 1, Επιμ. Α' ή Β' 1, Σύνολο 2. 

Στις θέσεις αυτές, κατ’ αρχήν, εντάσσονται αυτοδίκαια οι μόνιμοι και 
■ οι με θητεία γιατροί που υπηρετούν στα μετατρεπόμενα Α.Ι. σύμφωνα 
με τις διατάξεις του άρθρου 43 του Ν. 1397/83 της παρ. 2 του άρθρου 
4 του Ν. 1579/85 και τις διατάξεις της παρ. 6 του άρθρου 55 του Ν. 
1759/88. 

Στα παραπάνω Π.Ι. προσφέρουν τις υπηρεσίες τους και ειδικευμένοι 


γιατροί του Νοσ/μείου Λάρισας που τα επισκέπτονται προγραμματι¬ 
σμένα σύμφωνα με τις διατάξεις της παρ. 2 του άρθρου 19 του Ν. 
1397/83. 

2. Λοιπού προσωπικού. 

Περιφερειακό Ιατρείο Αρμενίου. 

Κλάδος ΤΕ Μαιευτικής. 

Μία (1) θέση. 

Περιφερειακό Ιατρείο Συκουρίου. 

Κλάδος ΤΕ Μαιευτικής. 

Μία (1) θέση. 

Κλάδος ΤΕ Νοσηλευτικής. 

Μία (1) θέση. 

Στις θέσεις αυτές κατ’ αρχήν κατατάσσεται το προωπικό που υπηρε¬ 
τεί στα μετατρεπόμενα Α.Ι. σύμφωνα με τις διατάξεις της παρ. 2 του άρ- 
•θρου 20 του Ν. 1397/83. 

Άρθρο 3 

Τακτοποίηση Προσωπικού 

1. Το προσωπικό εκτός του ιατρικού, που υπηρετεί σε θέσεις των με¬ 
τατρεπομένων Α.Ι., κατατάσσεται σε θέσεις κλάδων αντίστοιχης κατη¬ 
γορίας και ειδικότητας του Νομ. Γεν. Νοσ/μείου Λάρισας σύμφωνα με 
τις διατάξεις της παρ. 2 του άρθρου 20 του Ν. 1397/83 και οι θέσεις 
που κατέχουν στα Α.Ι. λογίζονται καταργούμενες, σμφωνα με τις διατά¬ 
ξεις αυτές από το χρόνο έκδοσης της πράξης κατάταξης στις θέσεις του 
παραπάνω Νοσοκομείου. 

2. Οι μόνιμοι γιατροί που υπηρετούν στα μετατρεπόμενα Α.Ι. και 

εντάσσονται αυτοδίκαια, σύμφωνα με τις διατάξεις του άρθρου 43 του 
Ν. 1397/83, του τελευταίου εδαφίου της παρ. 2 του άρθρου 4 του Ν. 
1579/85 και τις διατάξεις της παρ. 6 του άρθρου 55 του Ν. 1759/88, 
σε θέσεις του κλάδου γιατρών Ε.Σ.Υ., υποχρεούνται να υποβάλλουν 
μέσα σε δεκαπέντε (15) ημέρες από την γνωστοποίηση των θέσεων αί¬ 
τηση ένταξης. . 

Εφόσον υποβάλλουν αίτηση μέχρι την ολοκλήρωση της διαδικασίας 
ένταξης που προβλέπουν οι διατάξεις των παρ. 1 και 2 του άρθρου 43 
του Ν. 1397/83, εξακολουθούν να υπηρετούν στις θέσεις που κατέχουν 
οι οποίες λογίζεται ότι καταργούνται σύμφωνα με τις διατάξεις του άρ¬ 
θρου 20 του Ν. 1397/83 μετά την έκδοση της απόφασης διορισμού σε 
θέσεις κλάδου γιατρών Ε.Σ.Υ. και από την ημέρα ορκομωσίας και ανά¬ 
ληψης υπηρεσίας. 

Εφόσον οι γιατροί που υπέβαλλαν αίτηση και διορίστηκαν δεν προ- 
σέλθουν για ορκωμοσία και (ανάληψη υπηρεσίας μέσα στην καθορισμένη 
προθεσμία, θεωρείται ότι δεν αποδέχονται το διορισμό τους και από την 
λήξη της προθεσμίας προσέλευσης για ορκομωσία, λογίζεται ότι αυτοδί¬ 
καια αποχωρούν και οιθ έσεις τους καταργούνται. ■ 

Για όσους δεν υποβάλλουν αίτηση ένταξης, μετά την λήξη της προθε¬ 
σμίας οι θέσεις που κατέχουν λογίζεται ότΓκαταργούνται, σύμφωνα με 
τις διατάξεις του άρθρου 20 του Ν. 1397/83 κάι θεωρούνται ότι αυτο¬ 
δίκαια αποχωρούν. 

3. Οι με θητεία γιατροί που υπηρετούν στα μετατρεπόμενα Α.Ι. μπο¬ 
ρούν να υποβάλλουν αίτηση ένταξης σε θέσεις κλάδου γιατρών Ε.Σ.Υ., 
σύμφωνα με διατάξεις της παρ. 6 του άρθρου 55 του Ν. 1759/88 και 
με την διαδικασία που καθορίζεται για τους μόνιμους γιατρούς στην 
παρ. 2 του άρθρου αυτού ή να παρατείνουν την θητεία τους μέχρι την 
τοποθέτησή τους για ειδίκευση, σύμφωνα με τις διατάξεις των παρ. 6 
και 7 του άρθρου 2 του Ν. 1821/88. 

Για όσους από τους παραπάνω γιατρούς δεν υποβάλλουν αίτηση ή 
δεν αποδεχθούν τον διορισμό τους σε θέσεις του κλάδου γιατρών Ε.Σ.Υ., 
εξακολουθούν να υπηρετούν ως υπεράριθμοι στα Π.Ι. μέχρι την λήξη 
της θητείας τους. Οι θέσεις των γιατρών αυτών μετατρέπονται σε προ¬ 
σωρινές με την απόφαση αυτή που καταργούνται αυτοδίκαια μετά την 
με οποιοδήποτε τρόπο αποχώρησή τους, σύμφωνα με τις διατάξεις του 
άρθρου 4 του Ν. 1579/85. 

4. Οι υπόχρεοι υπηρεσίας υπαίθρου, που υπηρετούν στα Α.Ι. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου 
εξακολουθούν να υπηρετούν ως υπεράριθμοι στα Π.Ι. μέχρι να εκπλη¬ 
ρώσουν την υποχρεώσή τους ή μέχρι την τοποθέτησή τους για ειδί¬ 
κευση, σύμφωνα με τις διατάξεις των παρ. 6 και 7 του Ν. 1821/88. 

Οι θέσεις των γιατρών αυτών μετατρέπονται σε προσωρινές με την 
απόφαση αυτή, που καταργούνται αυτοδίκαια μετά την με οποιοδήποτε 
τρόπο αποχώρησή τους, σύμφωνα με τις διατάξεις του άρθρου 4 του Ν. 
1579/85. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση «χυτή να δημοσιευθεί στην Εφημερίδα της Κυβερνήσεως. 
Αθήνα, 9 Μαΐου 1989 

ΟΙ ΥΠΟΥΡΓΟΙ 

ΠΡΟΕΔΡΙΑ! ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΠΕΠΟΝΗΣ ΔΗΜ. ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-*- 

Αριθ. Α3α/18137 (4) 

Συμπλήρωση και τροποποίηση της Α3α/οικ. 12554/23.8.88 κοινής 
απόφασης «Συμπλήρωση και τροποποίηση της Α3α/οικ. 6608/ 
8.4.86 κοινής απόφασης». «Σύσταση Κ.Υ. Μακρακώμης Ν. Φθιώ¬ 
τιδας» (ΦΕΚ 233/Β/86). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Τις διατάξεις της παρ. 3 του άρθρου 12 του Ν. 1579/85 «Ρυθμί¬ 
σεις για την εφαρμογή και ανάπτυξη του Ε.Σ.Υ. και άλλες διατάξεις» 
(ΦΕΚ 217/Α/85), αποφασίζουμε: 

Τα Περιφερειακά Ιατρεία Σπερχιάδας και Τυμφηστού που έχουν συ- 
σταθεί με την αρ. Α3α/12554/23.8.88 (ΦΕΚ 654/Β/88) κοινή από¬ 
φαση, μετατρέπονται σε Περιφερειακά Ιατρεία 24ωρης ετοιμότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣ. ΠΕΠΟΝΗΣ ΔΗΜ. ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ, ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ, Α3α/15434 (5) 

Συμπλήρωση και τροποποίηση της Α3α/οικ. 12553/23.8.88 κοινής 
απόφασης «Συμπλήρωση και τροποποίηση της Α3α/οικ. 6611/ 
8.4.86 κοινής απόφασης». «Σύσταση Κ.Υ. Αμφίκλειας Ν. Φθιώτι¬ 
δας (ΦΕΚ 234/Β/86)» (ΦΕΚ 655/Β/88). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Τις διατάξεις της παρ. 3 του άρθρου 12 του Ν. 1579/85 «Ρυθμί¬ 
σεις για την εφαρμογή και ανάπτυξη του Ε.Σ.Υ. και άλλες διατάξεις» 
(ΦΕΚ 217/Α/85), αποφασίζουμε: 

Το Περιφερειακό Ιατρείο Κάτω Τιθορέας που έχει συσταθεί με την 
αρ. Α3α/οικ. 12553/23.8.88 (ΦΕΚ 655/Β/88) κοινή απόφαση, με- 
τατρέπεται σε περιφερειακό Ιατρείο 24ωρης ετοιμότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 9 Μαΐου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣ. ΠΕΠΟΝΗΣ ΔΗΜ. ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. 7066/ΕΦΑ/666 /(6) 
Έγκριση του Οικονομικού Κανονισμού του Οργανισμού Βιομηχανικής 
Ιδιοκτησίας (ΟΒΙ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 4 παρ. 1, εδαφ. γ, του νόμου 1733/ 
1987 «Μεταφορά τεχνολογίας, εφευρέσεις, τεχνολογική καινοτομία και 
σύσταση Επιτροπής Ατομικής Ενέργειας» (ΦΕΚ 171/Α). 

2. Τις διατάξεις του νόμου 1558/1985 «Κυβέρνηση και Κυβερνη¬ 
τικά Όργανα» (ΦΕΚ 13/Α’). 

3. Τις διατάξεις της Απόφασης του Πρωθυπουργού και των Υπουρ¬ 
γών αριθ. 1154 «Εξαίρεση δημοσίων επιχειρήσεων και οργανισμών 
από εφαρμογή κανόνων δημοσίου τομέα» (ΦΕΚ 256/Β’). 

4. Το κείμενο του Οικονομικού Κανονισμού του ΟΒΙ, έτσι όπως συ¬ 
ντάχθηκε από το Διοικητικό Συμβούλιο του ΟΒΙ (Πρακτικό 5/ 
16.3.89) και υποβλήθηκε νόμιμα στον Υπουργό Βιομηχανίας, Ενέρ¬ 
γειας και Τεχνολογίας στις 20.3.1989, αποφασίζουμε: 

Εγκρίνουμε το κείμενο Οικονομικού Κανονισμού του ΟΒΙ που καταρ¬ 
τίσθηκε από το Διοικητικό Συμβούλιο του ΟΒΙ κατά την υπ’ αριθ. 5/ 
16.3.1989 συνεδρίαση του συμπεριλαμβανομένων των πρώτων διατά- 
τάξεων του Οικονομικού Κανονισμού (ΥΑ 15644/31.12.1987, ΦΕΚ 
763/Α), πού είναι το παρακάτω: 

ΟΙΚΟΝΟΜΙΚΟΣ ΚΑΝΟΝΙΣΜΟΣ ΤΟΥ ΟΒΙ 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός, του ΟΒΙ 

Ο Οργανισμός Βιομηχανικής Ιδιοκτησίας (ΟΒΙ) ως νομικό πρόσωπο 
ιδιωτικού δικαίου έχει μη κερδοσκοπικό χαρακτήρα και ο σκοπός του εί¬ 
ναι η συμβολή στην τεχνολογική και βιομηχανική ανάπτυξη της χώρας. 

Άρθρο 2 

Αντικείμενο Κανονισμού - Αρχές διαχείρισης 

1. Ο παρών Κανονισμός καθορίζει τους κανόνες που διέπουν την οι¬ 
κονομική διαχείριση του ΟΒΙ και το εφαρμοζόμενο λογιστικό σύστημα. 

2. Η οικονομική διαχείριση του ΟΒΙ πρέπει να ακολουθεί τις αρχές 
της οικονομικής αποτελεσματικότητας και της χρηστής διοίκησης με 
βάση ιδιωτικοοικονομικά κριτήρια. 

3. Ο ετήσιος προϋπολογισμός του Οργανισμού συνδέεται με τον ετή¬ 
σιο και μεσοπρόθεσμο προγραμματισμό του ΟΒΙ. 

ΚΕΦΑΛΑΙΟ ΔΕΥΤΕΡΟ 
ΠΡΟΫΠΟΛΟΓΙΣΜΟΣ 

Άρθρο 3 
Οικονομικός έτος 

Το οικονομικό έτος αρχίζει κατά κανόνα από την 1η Ιανουάριου και 
λήγει την 31η Δεκεμβρίου εκάστου ημερολογιακού έτους. Ως οικονο¬ 
μικό έτος νοείται η χρονική περίοδος μέσα στην οποία πραγματοποιού¬ 
νται πράξεις που αφορούν τη διαχείριση χρήματος, υλικού και άλλων 
περιουσιακών στοιχείων του ΟΒΙ. 

Άρθρο 4 

Περιεχόμενο προϋπολογισμού - Παρουσίαση 

1. Ο προϋπολογισμός είναι πράξη του Διοικητικού Συμβουλίου του 
ΟΒΙ η οποία περιέχει: 

α. Τα προβλεπόμενα έσοδα από τους τακτικούς πόρους του ΟΒΙ, δη¬ 
λαδή τα τέλη και έσοδα από την παροχή υπηρεσιών, τις προσόδους από 
την περιουσία του και τις πωλήσεις των εντύπων που εκδίδει καθώς και 
τα προβλεπόμενα έσοδα από τους έκτακτους πόρους του ΟΒΙ, δηλαδή 
τις ειδικές χρηματοδοτήσεις από τον προϋπολογισμό δημοσίων επενδύ¬ 
σεων, τις προσόδους από άλλες ειδικές χρηματοδοτήσεις, δωρεές, κλη¬ 
ρονομιές, κληροδοσίες και κάθε φύσης εισφορές νομικών ή φυσικών προ¬ 
σώπων. 

β. Τις προβλεπόμενες δαπάνες του έτους στο οποίο αναφέρεται μαζί 

με την αιτιολόγησή τους, 

2. Τυχόν ετήσιο πλεόνασμα του Οργανισμού εγγράφεται στο κεφά¬ 
λαιο των αποθεματικών (τακτικό και έκτακτο). 

3. Στον προϋπολογισμό το σύνολο των εσόδων είναι διαθέσιμο για 
την κάλυψη του συνόλου των εξόδων. Η παρουσίαση του προϋπολογι¬ 
σμού ακολουθεί το Γενικό Λογιστικό Σχέδιο που ισχύει για τις ανώνυμες 
εταιρείες. Η περαιτέρω κατανομή των λογαριασμών καθορίζεται με 
απόφαση του διοικητικού συμβουλίου του ΟΒΙ. 

4. Ο Γενικός Διευθυντής του ΟΒΙ υποβάλλει στο Διοικητικό Συμβού¬ 
λιο ανά τρίμηνο έκθεση για το ρυθμό εκτέλεσης του προϋπολογισμού και 
για τις τυχόν μεταφορές προβλεπομένων ποσών από άρθρο σε άρθρο ή 
από κεφάλαιο σε κεφάλαιο μέχρι ποσοστού 10% επί του συνόλου του 
προϋπολογισμού. Μεταφορές πέραν του ποσοστού αυτού αποφασίζονται 
από το Διοικητικό Συμβούλιο. 

5. Στον προϋπολογισμό ορίζονται ποσά με την ονομασία: 

α) Τακτικό αποθεματικό, για την κάλυψη προβλεπόμενων ποσών 
που έγιναν ανεπαρκή. 

β) Έκτακτο αποθεματικό, για την εξόφληση δαπανών που δεν έχουν 
προβλεφθεί. 

6. Σε περίπτωση εξάντλησης των πιστώσεων για την κάλυψη των 
αποθεματικών της προηγούμενης παραγράφου, το Διοικητικό Συμβού¬ 
λιο του ΟΒΙ μπορεί να αποφασίσει εγγραφή νέας πίστωσης. 

Άρθρο 5 

Προετοιμασία προϋπολογισμού 

1. Ο Γενικός Διευθυντής του ΟΒΙ προετοιμάζει και εισηγείται στο 
Δ.Σ. σχέδιο προϋπολογισμού, σύμφωνα με τις διατάξεις του παρόντος 
Κανονισμού. 

2. Το σχέδιο του προϋπολογισμού καταρτίζεται σύμφωνα με τις προ¬ 
βλέψεις και τα στοιχεία όλων των διευθύνσεων του ΟΒΙ και υποβάλλε¬ 
ται σε εύλογο χρόνο πριν από τη λήξη της προθεσμίας που αναφέρεται 
στο άρθρο 6 παρ. 1. Το σχέδιο προϋπολογισμού περιέχει τα έσοδα και 
δαπάνες ταξινομημένα ανά είδος αναλυμένα σε τίτλους, κεφάλαια και 
άρθρα. 

3. Στο σχέδιο του προϋπολογισμού επισυνάπτονται: 

α. Έκθεση για την πορεία των εσόδων και εξόδων του ΟΒΙ σε σύ¬ 
γκριση με το προηγούμενο έτος. 

β. Σχεδιασμός των εσόδων και,εξόδων του ΟΒΙ ανά έτος για την ερ¬ 
χόμενη πενταετία με ταξινόμηση ανά είδος και ανάλυση σε τίτλους κε¬ 
φάλαια και άρθρα. 

γ. Πίνακας απασχόλουμένου προσωπικού στον ΟΒΙ ταξινομημένο 
ανά κατηγορίες και οργανωτικές μονάδες. 

δ. Πίνακας των αναγκών του ΟΒΙ σε προσωπικό με την αντίστοιχη 
αιτιολογία. 

ε. Πίνακας εξοπλισμού και ακινήτων με αξία αποσβέσεων. 

4. Τυχόν προτάσεις από το Γ ενικό Διευθυντή για νέες επενδυτικές δα¬ 

πάνες ή βελτιώσεις συνοδεύονται από τεκμηρίωση της οικονομικής τους 
σκοπιμότητας. * 

Άρθρο 6 

Έγκριση - Εκτέλεση - Τροποποίηση προϋπολογισμού 

1. Πριν από τη λήξη κάθε ημερολογιακού έτους, ο ΟΒΙ διαμορφώνει 
το περιεχόμενο του προϋπολογισμού και τον υποβάλλει για έγκριση στον 
Υπουργό Βιομηχανίας, Ενέργειας και Τεχνολογίας. 

2. Η εκτέλεση τ 9 υ προϋπολογισμού παρατείνεται για δύο μήνες για 
την είσπραξη των εσόδων του οικονομικού έτους που έληξε και για δύο 
μήνες για την πληρωμή των εξόδων για υποχρεώσεις που αναλήφθηκαν 
μέχρι τη λήξη αυτού. 

3. Μετά την έγκριση του προϋπολογισμού επιτρέπεται η τροποποί¬ 
ησή του ως προς τον καταμερισμό των προβλεπομένων ποσών σύμφωνα 
με το άρθρο 4 παρ. 4. 

4. Αν κατά την έναρξη του ημερολογιακού έτους δεν έχει εγκριθεί ο 
προϋπολογισμός, ο Γενικός Διευθυντής του ΟΒΙ μπορεί να εκτελεί πλη¬ 
ρωμές δαπανών σύμφωνα με τις προβλέψεις του τελευταίου εγκεκριμέ¬ 


νου προϋπολογισμού μέχρι ποσού που αντιστοιχεί στο ένα τρίτο των 
εγκεκριμένων. Δαπάνες που αφορούν την αμοιβή του προσωπικού κα¬ 
ταβάλλονται κανονικά. 

ΚΕΦΑΛΑΙΟ ΤΡΙΤΟ 
ΕΣΟΔΑ ΕΞΟΔΑ 
Άρθρο 7 

Έσοδα - Είσπραξη - Καταχώρηση 

1. Έσοδα του προϋπολογισμού είναι: 

α. Τα έσοδα που προβλέπονται κατά τη διάρκεια του οικονομικού. 
έτους στο οποίο αναφέρεται ο προϋπολογισμός. 

β. Τα έσοδα που δεν εισπράχθηκαν από προηγούμενα οικονομικά έτη 
ή που προκαταβάλλονται συνολικά για τα επόμενα έτη. 

2. Τα έσοδα του ΟΒΙ εισπράττονται: 

α. Από τον ταμία του ΟΒΙ, με έκδοση από το λογιστήριο αντίστοιχης 
απόδειξης. 

β. Από τις συνεργαζόμενες με τον ΟΒΙ Τράπεζες. 

3. Οι εισπράξεις της παραγράφου 4 καταχωρίζονται από την οικονο¬ 
μική υπηρεσία του ΟΒΙ σύμφωνα με τις αποδείξεις που εξέδωσε το λογι¬ 
στήριο και τις αναγγελίες για τις εισπράξεις από τις τράπεζες. 

4. Ταμίας του ΟΒΙ διορίζεται υπάλληλος της οικονομικής υπηρεσίας 
του ΟΒΙ με πράξη του Γενικού Διευθυντή. 

Άρθρο 8 

Έξοδα - Εντολές πληρωμής - Προμήθειες - 
Διαχείριση υλικού 

1. Έξοδα του προϋπολογισμού είναι οι δαπάνες που προβλέπονται 
κατά τη διάρκεια του οικονομικού έτους στο οποίο αναφέρεται ο προϋπο¬ 
λογισμός, χωρίς να λαμβάνεται υπόψη το χρονικό σημείο γένεσης της 
υποχρέωσης για πληρωμή. 

2. Για την πληρωμή των εξόδων του ΟΒΙ απαιτείται η έκδοση εντο¬ 
λής πληρωμής. 

3. Σε κάθε εντολή πληρωμής αναγράφεται: 

α. 0 αύξων αριθμός της εντολής και το οικονομικό έτος που αφορά. 

β. Το ονοματεπώνυμο ή η επωνυμία και η κατοικία, ή η έδρα του δι¬ 
καιούχου. 

γ. Το πληρωτέο ποσό, ολογράφως και αριθμητικά. 

δ. Η αιτιολογία της πληρωμής (κωδικός εκταμίευσης). 

ε. Οι τυχόν κρατήσεις επί του πληρωτέου ποσού. 

στ. Η υπογραφή του υπεύθυνου υπαλλήλου του ΟΒΙ για έκδοση της 
εντολής πληρωμής. 

4. Με την επιφύλαξη τήρησης των διαδικασιών για τις προμήθειες 
του Οργανισμού, πληρωμές για εγκεκριμένες δραστηριότητες του ΟΒΙ 
σύμφωνα με τον προϋπολογισμό του έτους, εκτελούνται από το λογιστή 
του ΟΒΙ άνευ περιορισμού στο ύψος του πληρωτέου ποσού, εφόσον 
υπάρχει έγγραφη εντολή από το Γ ενικό Διευθυντή του ΟΒΙ, μέσα στα 
πλαίσια των αρμοδιοτήτων του. 

5. Οι πληρωμές του ΟΒΙ, εξοφλούνται με τραπεζικές επιταγές σε δια¬ 
ταγή του δικαιούχου ή με μετρητά. 

6. Υπεύθυνος για τη νόμιμη και ομαλή εισροή και εκροή χρημάτων 
στον ΟΒΙ είναι ο λογιστής του Οργανισμού και ο Γ ενικός Διευθυντής. 

7. Οι προμήθειες κάθε φύσης υλικού, αναλώσιμου ή μη στον ΟΒΙ 
πραγματοποιούνται εφόσον υπάρχει η σχετική πρόβλεψη και η αντί¬ 
στοιχη πίστωση στον προϋπολογισμό του ΟΒΙ με εντολή του Γενικού 
Διευθυντή του ΟΒΙ. 

8. Οι προμήθειες εκτελούνται είτε με απευθείας ανάθεση μετά από 
λήψη ενός αριθμού προσφορών, είτε με διαγωνισμό. Το Διοικητικό Συμ¬ 
βούλιο του ΟΒΙ ορίζει κατά περίπτωση ή ομάδα περιπτώσεων τον τρόπο 
εκτέλεσης των προμηθειών, σύμφωνα με τους ισχύοντες για τον ΟΒΙ 
κανόνες προμηθειών του ευρύτερου δημόσιου τομέα. 

9. Η Οικονομική υπηρεσία του ΟΒΙ τηρεί τα εξής βιβλία και αρχεία: 

α. Βιβλίο καταχώρησης παραγγελιών. 

β. Πρακτικά ανοικτού ή πρόχειρου διαγωνισμού ή απευθείας αναθέ¬ 
σεων. 

γ. Πρωτόκολλο ποσοτικής και ποιοτικής παραλαβής υλικού; 

Άρθρο 9 

Έλεγχος διαχείρισης 

1. Ο έλεγχος της οικονομικής διαχείρισης και του ετήσιου ισολογι¬ 
σμού του ΟΒΙ ενεργείται από ορκωτούς λογιστές, που ορίζονται από τον 
Υπουργό Βιομηχανίας, Ενέργειας και Τεχνολογίας από πίνακα ορκω¬ 
τών λογιστών, που υποβάλλεται στον Υπουργό από το Διοικητικό Συμ¬ 
βούλιο του Σώματος Ορκωτών Λογιστών. 

2. Οι ορκωτοί λογιστές υποβάλλουν σε τακτά χρονικά διαστήματα 
εκθέσεις στο Διοικητικό Συμβούλιο του ΟΒΙ για τη διαχείριση του ΟΒΙ 
και έκθεση επί του ετήσιου ισολογισμού. 

3. Το Διοικητικό Συμβούλιο του ΟΒΙ μέσα σε εύλογο χρονικό διά¬ 
στημα από την υποβολή των εκθέσεων των ορκωτών λογιστών μπορεί 
να διατάξει.τακτοποίηση των ελλείψεων σύμφωνα με τις παρατηρήσεις 
των ορκωτών λογιστών. 

4. Ο Γενικός Διευθυντής του ΟΒΙ οφείλει να ενεργεί τριμηνιαίο κατα¬ 
σταλτικό έλεγχο στην οικονομική διαχείριση του ΟΒΙ. 

5. Τα αποτελέσματα του ελέγχου υποβάλλονται για ενημέρωση στο 
Διοικητικό Συμβούλιο από το Γενικό Διευθυντή. 

6. Το Διοικητικό Συμβούλιο, εφόσον το κρίνει απαραίτητο, μπορεί να 
αναθέτει σε ένα από τα μέλη του τον έλεγχο της οικονομικής διαχείρισης 
του ΟΒΙ και τη γνωστοποίηση σ’ αυτό των σχετικών πορισμάτων. Εάν 
τα πορίσματα αυτά περιέχουν αρνητικά στοιχεία για την πορεία της οι¬ 
κονομικής διαχείρισης του ΟΒΙ, το Διοικητικό Συμβούλιο, λαμβάνει, 
χωρίς καθυστέρηση, τα απαραίτητα μέτρα. 

ΚΕΦΑΛΑΙΟ ΤΕΤΑΡΤΟ 

ΟΙΚΟΝΟΜΙΚΟΣ ΑΠΟΛΟΓΙΣΜΟΣ - ΙΣΟΛΟΓΙΣΜΟΣ 


στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1989 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΥΣΑΝΙΑΣ ΖΑΚΟΛΙΚΟΣ 


♦ 


Αριθ. 1321.2/7/89 

Αύξηση ναυλολογίου εμπορευμάτων. 


( 7 ) 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το αριθ. 5/3.3.89 έγγραφο της Πανελλήνιας Ένωσης Πλοιοκτη¬ 
τών Ακτοπλοϊκών Φορτηγών Πλοίων μέχρι 500 κοχ. 

β) Το αριθ. 14/4.5.89 Πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

γ) Το αριθ. 8720/552/26.4.89 έγγραφο του Υπουργείου Εθνικής 
Οικονομίας / Διεύθυνση Τιμών και Εισοδημάτων. 

δ) Τις διατάξεις του άρθρου 178 του ΝΔ 187/73 «Περί Κ Δ Ν Δ», 
αποφασίζουμε: 

. 1. Χορηγούμε αύξηση στο ισχύον ναυλολόγιο εμπορευμάτων των 
Ιδιωτικών και Κρατικών Μεταφορών των ακτοπλοϊκών φορτηγών 
πλοίων μέχρι 500 κοχ. κατά ποσοστό 15%. 

2. Η ισχύς της απόφασης αρχίζει από 15 Ιουνίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 


Πειραιάς, 10 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 


Άρθρο 10 

Κατάρτιση - Έγκριση - Περιεχόμενο 
Απολογισμού και Ισολογισμού 

1. Το Διοικητικό Συμβούλιο του ΟΒΙ καταρτίζει, για κάθε έτος μέσα 
στο πρώτο εξάμηνο κάθε έτους τον ισολογισμό με τα αποτελέσματα 
χρήσης και τον απολογισμό της 31ης Δεκεμβρίου του προηγούμενου 
έτους. 

2. Αντίγραφα του απολογισμού και του ισολογισμού κοινοποιούνται 
στους ορκωτές λογιστές. 

3. Ο ισολογισμός και απολογισμός του ΟΒΙ γνωστοποιούνται από το 
Διοικητικό Συμβούλιο στον Υπουργό Βιομηχανίας, Ενέργειας και Τε¬ 
χνολογίας. Ο ισολογισμός δημοσιεύεται στο Ειδικό Δελτίο Βιομηχανι¬ 
κής Ιδιοκτησίας του ΟΒΙ, σε μια ημερήσια πολιτική εφημερίδα και σε 
μια οικονομική που ορίζονται από το Διοικητικό Συμβούλιο. Μαζί με 
τον ισολογισμό δημοσιεύεται και η αντίστοιχη έκθεση των ορκωτών λο¬ 
γιστών. 

4. Ο απολογισμός εσόδων και εξόδων του ΟΒΙ κάθε έτους, απεικονί¬ 
ζει" τα αποτελέσματα από την εκτέλεση του προϋπολογισμού του αντί¬ 
στοιχου έτους και εμφανίζει ανάλογα με το διάγραμμα που χρησιμο¬ 
ποιείται για τη σύνταξη του προϋπολογισμού: 

α. Τα προϋπολογισθέντα έσοδα και έξοδα. 

β. Τα πραγματοποιήθέντα έσοδα και έξοδα. 

5. Ο Ισολογισμός καταρτίζεται σύμφωνα με την ισχύουσα νομοθεσία 
και ακολουθεί σε γενικές γραμμές το Γ ενικό Λογιστικό Σχέδιο. 

6. Με απόφαση του Διοικητικού Συμβουλίου του ΟΒΙ μπορεί να κα¬ 
θορίζεται με περισσότερες λεπτομέρειες το λογιστικό σχέδιο και τα υπο¬ 
χρεωτικά ή προαιρετικά βιβλία της οικονομικής διαχείρισης του ΟΒΙ. 

7. Οι λογαριασμοί του ΟΒΙ κατατάσσονται σε ομάδες και υποομάδες 
ανάλογα με την εκάστοτε οικονομική δραστηριότητα του ΟΒΙ. 

ΚΕΦΑΛΑΙΟ ΠΕΜΠΤΟ 

■ ν 

ΤΕΛΙΚΕΣ ΔΙΑΤΑΞΕΙΣ 
Άρθρο 11 

Λεπτομέρειες εφαρμογής - Έναρξη ισχύος 

1. Αναγκαίες λεπτομέρειες εφαρμογής των διατάξεων του παρόντος 
Κανονισμού ρυθμίζονται με απόφαση του Διοικητικού Συμβουλίου του 
ΟΒΙ. 

2. Η ισχύς του παρόντος Κανονισμού αρχίζει από τη δημοσίευσή του 


♦ 


Αριθ. ΔΕ 7344 (8) 

Έγκριση κανονισμού Λιμένα Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ . 

Έχοντας υπόψη: 

1. Τον ειδικό κανονισμό Λιμένα Ρόδου αριθμ. 35, που μας έστειλε το 
Λιμεναρχείο Ρόδου με το αριθμ. 3121/2/89 έγγραφό του και που ανα- 
φέρεται «στη αναπροσαρμογή των προβλεπομένων από τα άρθρα 46, 
47, 49 και 51 του Ε.Κ.Λ. Ρόδου Ρυμουλικών δικαιωμάτων». 

2. Τις διατάξεις του Π.Δ. 338/83 «Μεταβίβαση αρμοδιοτήτων του 
Υπουργού Εμπορικής Ναυτιλίας στους Νομάρχες», αποφασίζουμε: 

Εγκρίνουμε τον ειδικό κανονισμό Λιμένα Ρόδου αριθμ. 35/ 
3.5.89. 

Η απόφαση αυτή να σταλεί για δημοσίευση στην Εφημερίδα της Κυ¬ 
βερνήσεως. 

Ρόδος, 9 Μαΐου 1989 

Ο Νομάρχης 
Γ. ΜΑΧΑΙΡΙΔΗΣ 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 
Αριθμός 35 

Περί αναπροσαρμογής των προβλεπομένων από τα άρθρα 46, 47, 49 
και 51 του Ειδικού Κανονισμού Λιμένα Ρόδου Ρυμουλκικών δικαιω¬ 
μάτων. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΥ 
Έχοντας υπόψη: 

α) Τις διατάξεις δια του από 9.6.48 ΒΔ κωδικοποιήθέντα Νόμου 
499/47 «περί πειθαρχικής εξουσίας των προϊσταμένων Λιμενικών 
Αρχών (ΦΕΚ 162 Α) συνδυαζόμενες με τα άρθρα 141-157'του ΝΔ 
187/73 με το οποίο κυρώθηκε ο Κώδικος Δημοσίου Ναυτικού Δι¬ 
καίου (ΦΕΚ 261 Α/73)». 

β) Τις διατάξεις του ΝΔ 444/70 «περί αρμοδιότητας του ΑΣ και 
σχέσης προς τις αρμοδιότητες των σωμάτων ασφαλείας (ΦΕΚ 39 
Α)», αποφασίζουμε: 

Άρθρο 1 

Ο παρών Ε.Κ.Λ. Ρόδου ισχύει στη χερσαία και θαλάσσια ζώνη 
του λιμένος τους όρμους καθώς και τη θαλάσσια έκταση της περιο- 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


3735 


χής δικαιοδοσίας της Λιμενικής Αρχής και των υφισταμένων Λιμενι¬ 
κών Σταθμών και υπαλλήλων λιμένα όπως αυτή καθορίζεται από τις 
κείμενες διατάξεις. 

Άρθρο 2 

Τα αναφερόμενα στα άρθρα 46, 47, 48 και 51 του Ε Κ Λ ΡΟ¬ 
ΔΟΥ (ΦΕΚ 222 Β/79) ρυμουλκικά δικαιώματα όπως αναπροσαρ- 
μόσθηκαν α) δια του αριθ. 6 ΕΚΑΡ (ΦΕΚ 264 Β/81), β) δια του 
αριθ. 11 ΕΚΑΡ (ΦΕΚ 870 Β/82), γ) δια του αριθ. 14 ΕΚΑΡ (ΦΕΚ 
396 Β/83), δ) δια του αριθ. 15 ΕΚΑΡ (ΦΕΚ 693 Β/84), ε) δια του 
αριθ. 17 ΕΚΑΡ (ΦΕΚ 514 Β/85), στ) δια του αριθ. 19 ΕΚΑΡ 
(ΦΕΚ 397 Β/86), ζ) δια του αριθ. 20 ΕΚΑΡ (ΦΕΚ 109/Β/87), η) 
δια του αριθ. 21 ΕΚΑΡ (ΦΕΚ 306/Β/87), θ) δια του αριθ. 24 
ΕΚΑΡ (ΦΕΚ 329/Β/87), ι) δια του αριθ. 26 ΕΚΑΡ (ΦΕΚ 600/ 
Β/89), ια) δια του αριθ. 21 ΕΚΑΡ (ΦΕΚ 125 Β/88) και ιβ) δια του 
αριθ. 34 ΕΚΑΡ (ΦΕΚ 182 Β/89) αναπροσαρμόζονται κατά ποσο¬ 
στό 20%. Κατόπιν τούτων τα άρθρα 46, 47, 49 και 51 του ανω¬ 
τέρω ΕΚΑΡ αντικαθίστανται ως εξής: 

Άρθρο 46 


Τα ρυμουλκικά δικαιώματα για κάθε ρυμούλκηση είσπλου ή έκ¬ 
πλου πλοίων του λιμένα της Ρόδου καθορίζονται ως κατωτέρω για 
κάθε χρησιμοποιούμενο ρυμουλκό ανάλογα με την χωρητικότητα 


του ρυμουλκουμένου πλοίου. 

ΓΙΑ Ε/Γ 

ΓΙΑ Φ/Γ 

Από 500- ΙΟΟΟΚΟΧ 

2.746 

3.296 

» 1001- 2000 

3.733 

4.114 

» 20001- 3000 

4.114 

4,.??0 

>» 3001- 4500 

5.814 

7.679 

» 4501- 7000 

7.517 

9.326 

» 7001-10000 

9.874 

12.074 

» 10001-15000 

18.775 

20.284 

» 15001-20000 

29.624 

31.322 

» 20001-25000 

43.682 

44.908 


2. Τα μικτά πλοία καταβάλλουν ρυμουλκικά δικαιώματα επιβατη¬ 
γών πλοίων εφόσον διαθέτουν περισσότερες από τριάντα (30) κλίνες 
για τους επιβάτες, άλλως καταβάλλουν ρυμουλκικά δικαιώματα 
φορτηγών πλοίων. 

Άρθρο 47 

Ρυμουλκικά δικαιώματα Ελληνικών πολεμικών πλοίων 

1. Πλοία του Ελληνικού Πολεμικού Ναυτικού εφόσον χρησιμο¬ 
ποιούν ρυμουλκά καταβάλλουν ρυμουλκικά δικαιώματα ανάλογα με 
το εκτόπισμα που έχουν. Τα δικαιώματα αυτά καθορίζονται για τον 
είσπλου και έκπλου των πλόων για κάθε χρησιμοποιούμενο ρυ¬ 
μουλκό ως κατωτέρω: 

α) Πολεμικά πλοία εκτοπίσματος μέχρι 3000 τόνους δρχ. 2.198 
β) Πολεμικά πλοία εκτοπίσματος από 2001-7000 τόνους δρχ. 
3.842 

γ) Πολεμικά πλοία εκτοπίσματος από 7001-και άνω τόνους δρχ. 
9.826 

2. Ξένα πολεμικά πλοία καταβάλλουν τα ίδια ρυμουλκικά δικαιώ¬ 
ματα όπως ανωτέρω, εφόσον διαπιστώνεται αμοιβαιότητα μεταχεί¬ 
ρισης των Ελληνικών Πολεμικών πλοίων στους λιμένες των αντι¬ 
στοίχων ξένων κρατών, διαφορετικά καταβάλλουν ρυμουλκικά δι¬ 
καιώματα σύμφωνα με την κλίμακα του άρθρου 46 λαμβανομένου 
υπόψη του εκτοπίσματος αντί της ολικής χωρητικότητας. 

Άρθρο 49 

1. Θεωρείται επιφυλακή η χρησιμοποίηση του ρυμουλκού μετά το 
πέρας της ρυμούλκησης και πρόσδεσης στον λιμένα της Ρόδου ή 
στους παρακείμενους όρμους, για την εξασφάλιση Δεξαμενοπλοίων ή 
των εγκαταστάσεων πετρελαιοειδών. 

2. Τα ρυμουλκικά δικαιώματα για επιφυλακή καθορίζονται ανά ώρα 
ως εξής: 

α) Δρχ. 877 για ρυμουλκά ενδεικτικής ιπποδύναμης μέχρι 450 ίπ¬ 
πους. 

β)Δρχ. 1097 για ρυμουλκά ενδεικτικής ιπποδύναμης άνω των 450 
ίππων. 

3. Κλάσμα της ώρας μικρότερο από μισή ώρα δεν πληρώνεται, μισή 
ώρα και κλάσμα μεγαλύτερο από αυτή πληρώνεται για ολόκληρη 
ώρα. 


4. Τα ρυμουλκικά δικαιώματα για επιφυλακή μειώνονται κατά 50% 
όταν πρόκειται για πλοία που ασχολούνται σε καθαρές πολεμικές με¬ 
ταφορές εφόσον βαρύνονται τα πολεμικά Υπουργεία και κατά 10% 
για πλοία που μεταφέρουν εφόδια στις περιπτώωσεις που τα ρυμουλ¬ 
κικά δικαιώματα βαρύνουν το Υπουργείο Εμπορίου, το Λιμενικό 
Ταμείο Δωδ/σου και την Αγροτική Τράπεζα της Ελλάδος με την 
ιδιότητα όμως του εντολοδόχου του Ελληνικού Δημοσίου. 

5. α) Σε περιπτώσεις επιφυλακής ρυμουλκούσε δεξαμενόπλοια ή στις 
εγκαταστάσεις πετρελαιοειδών, εφόσον το ρυμουλκό θα χρησιμοποι¬ 
ηθεί για διάστημα δέκα (10) εργασίμων ωρών την ημέρα, όπως αυ¬ 
τές καθορίζονται από το σχετικό άρθρο του παρόντος το τιμολόγιο 
των ρυμουλκικών δικαιωμάτων επιφυλακής προσαυξάνεται κατά 
20% για τις ώρες αυτές. Η προσαύξηση ισχύει από την προϋπόθεση 
ότι η επιφυλακή διήρκεσε λιγότερο από 24 ώρες. 

β) Στο υπολογισμό ωρών εργασίας του ρυμουλκού επιφυλακής προ¬ 
στίθεται μία επί πλέον ώρα πλέον των πραγματικών ωρών για την 
μετάβαση και επιστροφή του ρυμουλκού στη θέση του δεξαμενο¬ 
πλοίου ή των εγκαταστάσεων που είναι εκτός λιμένος προκειμένου 
να καλύψει τούτο τα έξοδα μεταβάσεως και επιστροφής και εφόσον 
δεν πρόκειται για συνέχιση ρυμούλκησης ή επιφυλακής. 

γ) Η προσθήκη αυτή της μίας ώρας δεν θα υπολογίζεται σε περί¬ 
πτωση εκούσιας διακοπής ή για το άλλο ρυμουλκό σε περίπτωση αλ¬ 
λαγής του ρυμουλκού, καθώς επίσης και σε περίπτωση κατά την 
οποία η διάρκεια επιφυλακής είναι άνω των 24 ωρών. 

Άρθρο 51 

Για επί πλέον της ρυμούλκησης απασχόληση ή δέσμευση του ρυ¬ 
μουλκού εντός και πλησίον του λιμένος για την ασφάλεια του πλοίου 
ή για οιανδήποτε αιτία προερχόμενη από το πλοίο π.χ. βλάβη, καθυ¬ 
στέρηση άφιξης ή αναχώρησης κ.λπ. οφείλεται αποζημίωση οριζό¬ 
μενη σε δρχ. 2.495 για κάθε ώρα. 

2. Αν στην ανωτέρω περίπτωση απαιτείται και συγκράτηση του 
πλοίου ή ανά ώρα αποζημίωση καθορίζεται σε δρχ. 3.390. 

3. Για κάθε άλλη περίπτωση απασχόλησης ή δέσμευσης του ρυμουλ¬ 
κού (ως παροχή ατμού, άντληση υδάτων κ.λπ.) γίνεται ιδιαίτερη 
συμφωνία. 

4. Για την απασχόληση ή δέσμευση του Ρ/Κ στις περιπτώσεις των 
παραγράφων 1 και 2 του παρόντος άρθρου σε χρονικό διάστημα μέ¬ 
χρι μισής ώρας δεν καταβάλλεται αμοιβή για τις πλέον όμως της 
ώρας καταβάλλεται αποζημίωση ολόκληρης ώρας. 

5. Η απασχόληση του ρυμουλκού εντός και εκτός λιμένος για ρυ¬ 
μούλκηση ή άλλη αιτία υπολογίζεται αρχόμενη από την ώρα αναχώ¬ 
ρησης από την βάση του και δεν συμπεριλαμβάνονται οι καθυστερή¬ 
σεις που προέρχονται από υπαιτιότητα του ρυμουλκού. 

Άρθρο ακροτελεύτιο 

Οι παραβάτες του παρόντος Ειδικού Κανονισμού του οποίου η 
ισχύς αρχίζει από την δημοσίευσή του στην Εφημερίδα της Κυβερνή- 
σεως και η εκτέλεσή του ανατίθεται στα λιμενικά όργανα, ανεξάρ¬ 
τητα από τις τρέχουσες ποινικές και αστικές ευθύνες κατά την ισχύ- 
ουσα νομοθεσία υπόκεινται και στις πειθαρχικές ποινές του άρθρου 
157 του ΝΔ 187/83 (ΦΕΚ 261 Α/3.10.73) περί Κ.Δ.Ν.Δ. 

Ρόδος, 3 Μαΐου 1989 
Ο Κεντρικός Λιμενάρχης α.α. 

ΙΩΑΝ. Μ. ΦΟΥΡΝΑΡΑΚΗΣ 
- 4 —— 

Αριθ. 467 (9) 

Ίδρυση ενδοεπιχειρησιακής Σχολής στη Βιότεχνία Ετοίμων Ενδυμάτων 
Α. Τσοχαταρίδου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του ΝΔ 212/69 «Περί Οργανώσεως, συγκροτήσεως 
και διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, Συγκροτή¬ 
σεως και Λειτουργίας των υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ- 

γελματικής κατάρτισης εργατικού δυναμικού κ.λπ.». 

4. Τις διατάξεις του άρθρου 50 του Ν. 1404/83, αποφασίζουμε: 
Άρθρο 1 

Ιδρύουμε Σχολή Ταχύρρυθμης Επαγγελματικής Κατάρτισης στη 
Βιοτεχνία Ετοίμων Ενδυμάτων Α. Τσοχαρίδου και Σία ΟΕ με έδρα 
τις Ελεύθερες Καβάλας. 

Άρθρο 2 

Σκοπός της ιδρυόμενης εκπαιδευτικής Μονάδας είναι η επαγγελ¬ 
ματική κατάρτιση του Εργατικού Δυναμικού της περιοχής με το σύ¬ 
στημα της Ταχύρρυθμης Επαγγελματικής Κατάρτισης στην ειδικό¬ 
τητα των «γαζωτριών». 

Άρθρο 3 

Τα προσόντα των υποψηφίων για εκπαίδευση και η διάρκεια της 
εκπαίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία της Ιδρυόμενης Σχολής καθορίζεται με τον κανονι¬ 
σμό Λειτουργίας των ενδοεπιχειρησιακών Σχολών και με τους όρους 
της σύμβασης. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαΐου 1989 

Ο Διοικητής 
ΤΑΣΟΣ ΑΜΑΛΛΟΣ 

- ♦ - 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 10 ) 

Διορθώνεται η 19350/6.4.89 υπουργική απόφαση που δημοσιεύ- 
εύθηκε περιληπτικά στο ΦΕΚ. 254/13.4.89 (τεύχος Β’), ως προς το 
επώνυμο του ΦΑΧΟΥΡΙΔΗ Θεοδώρου του Παντελή, από το εσφαλμένο 
«ΦΑΧΑΡΙΔΗΣ» στο ορθό «ΦΑΧΟΤΡΙΔΗΣ Θεόδωρος του Πα¬ 
ντελή». 

(Από το Υπουργείο Εσωτερικών) 

• - ♦ - 

( 11 ) 

Διορθώνεται η 19350/6.4.1989 υπουργική απόφαση που δημο- 
σιεύθηκε περιληπτικά στο ΦΕΚ 254/13.4.1989 (τεύχος Β') ως προς 
το επώνυμο της ΜΟΥΚΟΥΛΗ Μαρίας του Γεωργίου από το εσφαλμένο 
«ΜΙΚΟΥΛΗ» στο ορθό «ΜΟΥΚΟΥΛΗ Μαρία του Γεωργίου». 

(Από το Υπουργείο Εσωτερικών) 

-ψ- 

(! 2 ) 

Διορθώνεται η 19350/6.4.1989 υπουργική απόφαση που δημο- 
σιεύθηκε περιληπτικά στο ΦΕΚ 254/13.4.1989 (τεύχος Β') ως προς 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


